PROCES VERBAL

Încheiat azi 24.07.2014 la sediul Primariei Comunei Tăureni. Consiliul Local a fost convocat prin Dispozitia primarului nr.89/22.07.2014.la sedinţă sun prezenţi toţi consilierii , primarul ,secretarul comunei şi sunt prezenţi administratorii S.C. LICASIR TRUST S.R.L. La începutul şedinţei doamna secretar supune la vot procesul verbal al şedinţei anterioare din 08.07.2014.Se votează în unanimitate de voturi cu 9 voturi,,pentru”.

Preşedintele de şedinţă Oltean Emil prezintă ordinea de zi:

1. Proiect de hotărâre privind aprobarea contractării unui împrumut intern în valoare de 800000 lei.
2. Proiect de hotărâre privind aprobarea realizării proiectelor de investiţii ,,Îmbunătăţirea serviciilor de bază” în comuna Tăureni – jud. Mureş în vederea accesării P.N.D.R. Măsura 41.322 AXA IV LEADER.

Se supune spre aprobare ordinea de zi şi se votează în unanimitate de voturi cu 9 voturi ,,pentru”.

La primul punct de pe ordinea de zi primarul comunei Taureni –prezintă Referatul întocmit de consilierul cu atribuţii în domeniu , înregistrat sub nr.1477/2014. Împreună cu proiectul de hotărâre si Expunerea de motive întocmită tot de primar.sunt detaliate motivele pentru care este necesar a se contracta sub formă de împrumut suma de 800000 lei .

Este prezent d-nul Batin administrator al firmei de implementare a Proiectului pe măsura 322.D-nul Mureşan Gheorghe întreabă despre necesitatea contractării împrumutului ; dl.primar răspunde acestei întrebări fiind completat şi de administratorul firmei dl.Batin , spune că această sumă oricum trebuia asigurată de către autoritatea contractantă şi că lucrarea va fi finalizată până în toamnă.

Dl.Luca Ioan - atrage atenţia asupra faptului că s-au întârziat lucrările , drumurile sunt în stare jalnică , echipele de muncitori au întârziat realizarea lucrărilor ; dl.Batin spune că acum la ora actuală drumurile au fost aduse în stare de normalitate , sunt practicabile.Dl.Luca Ioan,Mureşan Gheorghe,Rotar Ioan spun că muncitorii nu sunt plătiţi şi sunt nevoiţi să apeleze la mila agenţilor economici (S.C. FLAVIU ABC) aparţinând d-lui Rotar Sorin pentru a-şi procura hrana.

D-nul Babă Mihai spune că se vrea ca lucrarea să fie finalizată , astfel nu se justifică contractarea împrumutului dacă nu se dă în funcţiune lucrarea .Dl.Oltean Emil spune că banii alocaţi pentru lucrarea din Tăureni , o parte au fost folosiţi şi în alte localităţi , de exemplu Nadeş.

Dl.primar spune că cetăţenii sunt nemulţumiţi de întârzierea lucrărilor .Dl.Batin spune că aproape sunt finalizate ; în următoarele zile se toarnă covorul de asfalt şi mai arată că până în 15.11.2014 – se va da în funcţiune.Dl.Mureşan este nemulţumit şi de faptul că Grădiniţa încă nu este acoperită; Căminul Cultural are igarsie şi necesită urgent reparaţii.Covorul de asfalt va fi turnat până la data de 10.08.2014 de firma GAIGAR – firmă nemţească.

Se supune la vot proiectul de hotărâre se votează în unanimitate de voturi cu 9 voturi,,pentru” .

Se trece la punctul 2 de pe ordinea de zi.

Este prezent dl. Deac Sebastian din partea firmei de consultanţă Deac Consulting Dynasty - cu sediul în Zalău.

Reprezentantul firmei arată că bugetul alocat măsurii este de 96.531 mii euro – sumă ce poate fi accesată în vederea achizitionarii unui buldoexcavator , utilaj ce va avea mai multe accesorii ; cupă , lama ş.a., dânsul prezintă câteva particularităţi a utilajului , o prezentare sumară a demarării proiectului , a procedurii licitaţiei.

Dl. Luca Ioan cere detalii despre procedura Licitaţiei , consultantul răspunde punctual la toate întrebările legate de achiziţionarea utilajului.

Caracteristicile utilajului vor fi cuprinse în caietul de sarcini.Consultantul enumeră firmele în domeniu care produc buldoexcavatoare ; prezintă avantajele şi paşii care urmează a fi respectaţi până la finalizarea proiectului.

Dl.primar citeşte Referatul de susţinere întocmit de şeful serviciului S.V.S.U. ,expunerea de motive si proiectul de hotărâre iniţiat de dânsul ; sunt prezentate motivele care justifică aprobarea realizării proiectului de investiţii.

Se supune la vot , se votează în unanimitate cu 9 voturi ,,pentru” proiectul de hotarâre.

În ceea ce priveşte contractul de consultanţă acesta este de 5% din valoarea contractului.

Discuţiile iau sfârşit , drept pentru care am încheiat prezentul proces verbal.

Preşedinte de şedinţă Secretar Membrii

Ss indescifrabil